Zəruri hallarda Azərbaycan Respublikasının Baş proku-roruna, Daxili İşlər Nazirliyinə, Ədliyyə Nazirliyinə müraciətlər edilmiş, aşkar edilmiş bir sıra çatışmazlıqlar aradan qaldırılmış, qanun pozuntularına yol vermiş əməkdaşlar məsuliyyətə cəlb olunmuşdur. Şikayətlərlə bağlı daxili işlər orqanlarına 333 sorğu və müraciət göndərilmişdir. Məlumata əsasən, ötən il ərzində daxili işlər orqanlarının əməkdaşları tərəfindən insan hüquq və azadlıqlarının pozulması ilə bağlı 151 fakt qeydə alınmış, onlardan vətəndaşlarla kobud rəftarla bağlı 55, əsassız saxlama ilə 38, polisə əsassız gətirmə ilə 29, sürücülərin hüquqlarının pozulması ilə 18 hal üzrə 247 əməkdaş intizam məsuliyyətinə cəlb edilmişdir. Onlardan 13 nəfər daxili işlər orqanlarında xidmətdən xaric edilmiş, 26 əməkdaş tutduğu vəzifədən azad olunmuş, 208 əməkdaş barəsində isə müxtəlif intizam tədbirləri görülmüş-dür.